LT
2023 8 21
Europos Sąjungos oficialusis leidinys
C 296/43
2023 m. liepos 7 d. pareikštas ieškinys byloje Galenica / EUIPO – EvivaMed Distribution (VIVORA) (Byla T-373/23) (2023/C 296/48) Kalba, kuria surašytas ieškinys: vokiečių Šalys Ieškovė: Galenica AG (Bernas, Šveicarija), atstovaujama advokatų C. Tenkhoff ir T. Herzog Atsakovė: Europos Sąjungos intelektinės nuosavybės tarnyba (EUIPO) Kita procedūros Apeliacinėje taryboje šalis: EvivaMed Distribution GmbH (Wenzenbach, Vokietija)
Su procedūra EUIPO susijusi informacija Prekių ženklo, dėl kurio kilo ginčas, paraišką pateikęs asmuo: kita procedūros Apeliacinėje taryboje šalis Prekių ženklas, dėl kurio kilo ginčas: žodinio Europos Sąjungos prekių ženklo VIVORA paraiška – Registracijos paraiška Nr. 18 255 604 Procedūra EUIPO: protesto procedūra Ginčijamas sprendimas: 2023 m. balandžio 26 d.
EUIPO pirmosios apeliacinės tarybos sprendimas byloje R 1556/2022-1
Reikalavimai Ieškovė Bendrojo Teismo prašo: — iš dalies panaikinti ir prireikus pakeisti ginčijamą sprendimą tiek, kiek juo atmetamas skundas dėl šių prekių: 9 klasė: Kompiuterio programinė ir techninė įranga, skirta medicinos ir diagnostikos tikslams, ypač diabeto srityje; kompiuterio programinė įranga, skirta medicininių duomenų analizei, tikrinimui ir valdymui, ypač diabeto srityje; kompiuterio programinė ir techninė įranga, skirta medicininių aparatų ir prietaisų sujungimui, ir papildoma techninė įranga, ypač endokrinologinių ir širdies ir kraujagyslių ligų srityje, bei minėtų prekių priedai, t. y. delniniai kompiuteriai [Personal Digital Assistants] ir rankiniai prietaisai; daugiafunkciniai duomenų saugojimo įrenginiai ir atitinkamos visų rūšių mašininio skaitymo duomenų laikmenos su programomis, skirtomis pacientams ir gydytojams; infraraudonųjų spindulių sąsajos, skirtos prietaiso komandoms ir konfigūracijos informacijai perduoti iš asmeninio kompiuterio į medicinos prietaisus, ypač gliukozės kiekio kraujyje matuoklius, insulino pompas, ir atvirkščiai; modemai, skirti paciento duomenims iš diagnostinės įrangos perduoti į nuotolinę vietą; kabeliai, skirti kompiuteriams ir kompiuterių priedams prijungti prie medicinos aparatų ir prietaisų; trumpojo nuotolio belaidis ryšys, ypač mobiliesiems telefonams, kompiuteriams ir kitiems elektroniniams prietaisams; IdD ryšiai [GSM]; elektroninių medicinos prietaisų ir instrumentų teikimas internetu (galima atsisiųsti).
10 klasė: kaniulės; inhaliatoriai; vienkartiniai švirkštai injekcijoms; lancetai ir lancetų įtaisai; insulino siurbliai ir jų priedai, skirti asmeniniam naudojimui, t. y. stiklinės ir plastikinės kasetės, kasečių užpildymo rinkiniai, kateteriai, infuzijų rinkiniai ir vamzdeliai, rašiklio adatos, vienkartiniai švirkštai, adapteriai, ampulės ir užpildymo įtaisai; — priteisti iš EUIPO bylinėjimosi išlaidas, įskaitant patirtąsias nagrinėjant bylą apeliacinėje taryboje.
Pagrindas, kuriuo remiamasi — Europos Parlamento ir Tarybos reglamento (ES) 2017/1001 8 straipsnio 1 dalies b punkto pažeidimas.